

**REPUBLIKA HRVATSKA**

**Ured državne uprave u**

**Zagrebačkoj županiji**

**Služba za društvene djelatnosti**

**Ispostava Jastrebarsko**

KLASA: 602-02/15-02/03

URBROJ: 238-03/13-15-1

Jastrebarsko, 12. 03. 2015.

 Temeljem članka 17.Zakona o odgoju i obrazovanju u osnovnoj i srednjoj školi („Narodne novine“, broj 87/2008.,86/2009., 92/2010., 105/2010., 90/2011.,16/2012. , 86/2012.,126/2012. i 94/2013.), te članka 5.Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava („ Narodne novine“,broj 67/2014.) Ured državne uprave u Zagrebačkoj županiji, Služba za društvene djelatnosti, Ispostava Jastrebarsko, prema evidenciji i popisu školskih obveznika,donosi

 **R A S P O R E D**

 **Pregleda djece u prvi razred osnovne škole za školsku godinu 2015./2016. na području**

 Grada Jastrebarskog, te općina Klinča Sela, Pisarovina, Krašić i Žumberak

Utvrđivanje psihofizičkog stanja djece ( pregled djece) dorasle za upis u prvi razred osnovne škole za školsku godinu 2015./2016. obavljati će se u razdoblju **od 31.ožujka do 15.lipnja 2015.godine.** Datumi pregleda po osnovnim školama su:

OŠ Ljube Babića, Jastrebarsko- od 08. travnja do 06. svibnja

OŠ Klinča Sela, Klinča Sela- od 07. svibnja do 21. svibnja

OŠ Kardinala Alojzija Stepinca, Krašić – od 25. svibnja do 28. svibnja

OŠ Vladimira Nazora, Pisarovina, od 01. lipnja do 05. lipnja

Za dan kada se treba javiti na pregled svako dijete dobit će pojedinačni poziv na kućnu adresu, tjedan dana prije pregleda.

 Ako dijete ne može pristupiti utvrđivanju psihofizičkog stanja u vremenu koje je utvrđeno rasporedom pregleda, roditelj je dužan do 30. svibnja tekuće godine o tome obavijestiti stručno povjerenstvo škole kojoj dijete pripada prema upisnom području, koje će utvrditi drugo odgovarajuće vrijeme.

 Upravna savjetnica za društvene djelatnosti:

 Gordana Pavković-Pasecky, prof.